b'\n_START_ARTICLE_\nTobias Damsgaard\n_START_SECTION_\nKlubkarriere\n_START_PARAGRAPH_\nHan spillede som ungdomsspiller for Aarhus Fremad, inden han i forbindelse med et efterskoleophold optr\xc3\xa5de et \xc3\xa5r for S\xc3\xb8nderjyskE. Som andet\xc3\xa5rs U/17-spiller skiftede Damsgaard til Randers FC.\n_START_SECTION_\nRanders FC\n_START_PARAGRAPH_\nHan fik sin debut i Superligaen for Randers FC den 19. november 2017, da han startede inde og spillede alle 90 minutter i en 1-3-sejr ude over Lyngby Boldklub._NEWLINE_I starten af for\xc3\xa5ret 2018 skrev Damsgaard under p\xc3\xa5 en to\xc3\xa5rig fuldtidskontrakt g\xc3\xa6ldende fra sommeren 2018, hvorfra han samtidig skulle v\xc3\xa6re en permanent del af klubbens f\xc3\xb8rstehold. Dette blev dog i slutningen af marts 2018 fremrykket, s\xc3\xa5ledes han med \xc3\xb8jeblikkelig virkning fra 1. april 2018 permanent blev rykket op i klubbens f\xc3\xb8rsteholdstrup. Han var i perioden fra 18. marts til 22. april 2018 fast mand p\xc3\xa5 h\xc3\xb8jre back, da han spillede alle seks kampe i Superligaen med fuld spilletid samt 120 minutter i en pokalkamp mod Silkeborg IF.'